Steve Vai on kaikkien kitaristien sankari – Frank Zappan stunt-kitaristina uransa aloittanut virtuoosi kirjoittaa myös orkesterimusiikkia ja mainitsee esikuvakseen Magnus Lindbergin

Vai esiintyy Helsingin juhlaviikoilla Tapiola Sinfoniettan solistina.

Jos olet kitaristi, luultavasti tiedät, kuka on Steve Vai. Ja vaikka et tietäisikään, olet luultavasti kuullut hänen virtuoosimaista soittoaan.

Hän ampaisi musiikkimaailman tietoisuuteen 1980-luvulla Frank Zappan ja David Lee Rothin yhtyeissä. Hänen soololevynsä, varsinkin vuonna 1990 ilmestynyt Passion and Warfare, tekivät hänestä monen sähkökitaristin kotijumalan, ja hänen vaikutuksensa kuuluu lukemattomien myöhempien kitarasankarien soitossa.